Služba sa rozšíri o dva nové kanály, ďalšie majú nasledovať v najbližších týždňoch.
"Zavŕšením prechodu 4. multiplexu na DVB-T2 sa vytvára dodatočný priestor pre nové TV stanice, vrátane vysielania vo vysokom rozlíšení. Zákazníci Plustelky pocítia prínos tejto zmeny postupne," uviedol Towercom v tlačovej správe.
Prvý kanál v HD
Od dnešného dňa pribudne JOJ Cinema HD, ktorá nahradí verziu v štandardnej kvalite. Zaradený bude aj erotický kanál Eroxxx. Ďalšie nové programy majú podľa prevádzkovateľa služby pribudnúť postupne.
Ak sa vám počas dňa programy v zozname staníc neobjavia, spustite automatické vyhľadávanie staníc.
Doteraz služba Plustelka ponúkala kanály Eurosport, Eurosport2, Film+, VH1, Viasat Explore, Viasat History, Viasat Nature, Nickelodeon, JOJ Cinema, RiK, Spice a Sport2. Stanice ČT1 a ČT2 získate dlhodobo po kúpe prijímacieho zariadenia pre Plustelku. Žiadne garancie, dokedy to bude, operátor nedáva.